OzLabs/hebrew-wiki-articles huggingface dataset:
אמנון עין-דר

אמנון עין-דר (נולד ב-1968) הוא קצין צה"ל במילואים בדרגת תת-אלוף. כיהן כראש להק האוויר במטה חיל האוויר הישראלי.

==ביוגרפיה==
עין-דר נולד וגדל בקיבוץ גבעת חיים מאוחד. עין-דר התגייס לצה"ל ב-1987 וב-1989 סיים את קורס טיס מס' 120 במגמת קרב. שירת כטייס קרב בטייסת 105 ובמחלקת מבצעים במטה חיל-האוויר. ב-2005 מונה למפקד טייסת 115 שהוקמה מחדש כטייסת ביום אויב. ב-2007 מונה למפקד טייסת 253, טייסת מטוסי F-16I. ב-2010 מונה לראש מחלקת תכנון המערכה במטה חיל האוויר וב-2013 מונה לראש מחלקת מבצעים של חיל האוויר. ב-2014 מונה למפקד בסיס רמת דוד. באוקטובר 2017 מונה לראש להק האוויר, הוא שירת בתפקיד עד פרישתו משירות הקבע ב-2020.

ביולי 2023 הודיע למפקד חיל האוויר על הפסקת שירותו במטה חיל האוויר בעקבות הרפורמה המשפטית.

עין-דר בעל תואר ראשון בהנדסת תעשייה וניהול מאוניברסיטת בן-גוריון בנגב ותואר שני במדע המדינה מאוניברסיטת חיפה. הוא בוגר המכללה הבין-זרועית לפיקוד ולמטה והמכללה לביטחון לאומי. נשוי ואב לארבעה.

==קישורים חיצוניים==

* [https://www.idf.il/אתרי-יחידות/מרכז-דדו/גיליון-28-30-עליונות-ותר-ש/עליונות-אווירית-השליטה-בשמיים-צורך-חיוני-לצבא-מנצח-אתגרי-צה-ל-בהווה-ובעתיד-תא-ל-עין-דר/ עליונות אווירית: השליטה בשמיים – צורך חיוני לצבא מנצח – אתגרי צה"ל בהווה ובעתיד], בין הקטבים 28–30, אוקטובר 2020, עמ' 99–116
* [http://www.iaf.org.il/4465-49600-he/IAF.aspx ראש להק-אוויר: תא"ל אמנון עין-דר], באתר חיל האוויר, 1 באוקטובר 2017

==הערות שוליים==

קטגוריה:תתי-אלופים בחיל האוויר
קטגוריה:מפקדי בסיס רמת דוד
קטגוריה:טייסי חיל האוויר הישראלי
קטגוריה:ראשי להק האוויר
קטגוריה:ראשי מחלקת מבצעים בחיל האוויר
קטגוריה:גבעת חיים מאוחד: אישים
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1968
סיסי הקיסרית הצעירה

סיסי הקיסרית הצעירה (בגרמנית: Sissi – Die junge Kaiserin) הוא סרט אוסטרי העוסק בסיפורה של אליזבת, נסיכת בוואריה הידועה בכינוי "סיסי". הסרט בוים בידי ארנסט מרישקה עם רומי שניידר בתפקיד הראשי. אמה של שניידר, מגדה שניידר , גילמה בסרט את אמה של סיסי. הסרט הוא השני מתוך טרילוגיית סרטים של מרישקה העוסקים בסיסי. הוא יצא לאקרנים בעקבות הצלחתו המסחררת של הסרט הקודם בסדרה "סיסי", ובעקבותיו הוציא מרישקה גם את "גורלה של מלכה".

==עלילה==
הסרט נפתח לאחר שהנסיכה סיסי (רומי שניידר) והקיסר פרנץ (קרלהיינץ בוהם) כבר נשואים. סיסי מסתגלת לאט לחיים כקיסרית של אוסטריה, אבל מתקשה להסתדר עם חמותה הארכידוכסית סופי (וילמה דגישר). סופי דבקת בכללי הפרוטוקולים והנימוסים, ומפריעה לתפקודו התקין של המנגנון הקיסרי כמו גם לחיי המשפחה של בנה. כאשר סיסי יולדת בת ראשונה, סופי מתעקשת לקחת את הילדה ולגדל אותה בעצמה, כי היא מרגישה סיסי צעירה מדי ולא מוסמכת לעשות זאת. סופי גם מרגישה שהמקום של סיסי לא נמצא בחדר הילדים עם התינוקת שלה, אלא עם פרנץ הנוסע בכל רחבי האימפריה. שערורייה מאיימת לפרוץ כאשר סיסי נמלטת מווינה וחוזרת לבוואריה לראות את הוריה. היא מסתירה את האמת מאמה לודוביקה (מגדה שניידר), אבל מודה בפני אביה הדוכס מקס שהיא אינה מסוגלת לחיות יותר עם רודנותה של סופי. פרנץ עוקב אחריה ולבסוף משכנע אותה לחזור לווינה. אירוע זה מחזק את ההשפעה של סיסי על הקיסר, והיא תומכת ברוזן דיולה אנדראשי ובזכויותיהם של ההונגרים באימפריה. הסרט מסתיים כאשר סיסי מוכתרת בבודפשט כמלכת הונגריה (למעשה ההכתרה התקיימה רק לאחר הפשרה האוסטרו-הונגרית של 1867).

==קישורים חיצוניים==

* 

*

קטגוריה:סרטים אוסטריים
קטגוריה:סרטי 1956
Hush Little Baby (שיר של רטץ' 32)

Hush Little Baby (בעברית: הס, תינוק קטן) הוא שיר שבוצע על ידי הראפר הבריטי וורטץ' 32 בהשתתפות הזמר-יוצר הבריטי אד שירן. השיר מופיע באלבום אולפן הבכורה, Black and White. השיר הוא הרצועה השלוש עשרה במהדורה הסטנדרטית של האלבום, ואחד מתוך אחד עשר שיתופי הפעולה. הוא פורסם כסינגל החמישי והאחרון תוך האלבום ב-27 במאי 2012. הוא הופק על ידי צוות TMS ונכתב על ידם, לצד איאן ג'יימס.

הרצועה נכנסה למצעד הסינגלים הבריטי כאשר בשבוע הראשון הגיעה למקום 87 ולמקום ה-12 במצעד הסינגלים העצמאיים ב-3 בספטמבר 2011 בעקבות הורדות רבות. השיר הוא עיבוד של שיר הערש האמריקאי, Hush, Little Baby.

== הופעות במצעדים ==
יחד עם פרסומו של האלבום Black and White, הרצועה "Hush Little Baby" נכנסה אל מצעד הסינגלים הבריטי בעקבות הורדות רבות.

הרצועה גם נכנסה לראשונה למצעד הסינגלים העצמיים במקום ה-12 בעקבות פרסומו כסינגל החמישי. "Hush Little Baby" נכנס מחדש למצעד במקום התשעים וחמש בשבוע שהסתיים ב-19 במאי 2012.

== מיקומי שיא ==

== קישורים חיצוניים ==

קטגוריה:שירי אד שירן
קטגוריה:שירים שנכתבו על ידי אד שירן
קטגוריה:שירים באנגלית
גורלה של מלכה

גורלה של מלכה (בגרמנית: Sissi – Schicksalsjahre einer Kaiserin, "סיסי: שנותיה הרות הגורל של קיסרית") הוא סרט אוסטרי העוסק בסיפורה של אליזבת, נסיכת בוואריה הידועה בכינוי "סיסי". הסרט בוים בידי ארנסט מרישקה עם רומי שניידר בתפקיד הראשי. אמה של שניידר, מגדה שניידר, גילמה בסרט את אמה של סיסי. הסרט הוא האחרון מתוך טרילוגיית סרטים של מרישקה העוסקים בסיסי. הוא יצא לאקרנים בעקבות הצלחתם המסחררת של הסרטים הקודמים בסדרה "סיסי" ו"סיסי הקיסרית הצעירה". מרישקה היה מעוניין להוציא סרט נוסף על סיסי, אולם רומי שניידר סרבה להמשיך ולשחק אותה למרות רצונה של אמה להמשיך ולשחק את אמה של סיסי. עם זאת, אף על פי ששיחקה במהלך הקריירה שלה בעוד עשרות סרטים שזכו להצלחה, חלקם בתפקידים בעלי אופי שונה לחלוטין מתפקידה כסיסי, דבקה בשניידר דמות זאת עד מותה. למרות רצונה המוצהר להתרחק מדמותה ותדמיתה של הנסיכה, היא מילאה שוב את דמותה של סיסי בסרטו של לוקינו ויסקונטי "לודוויג" (1972).

==עלילה==
הקיסרית סיסי נהנית מחופשה בהונגריה בחברתו של ידידה הרוזן דיולה אנדראשי. עם זאת, החופשה נהרסת כאשר אנדראשי מתוודה שהוא מאוהב בה. סיסי חוששת מפני מעשה פזיז של אנדראשי, ועל כן חוזרת לווינה אל בעלה הקיסר פרנץ. החיים בחצר המלוכה קשים עבורה מאוד, שכן חמותה סופי ממשיכה להתערב בחייה ובגידול בתה אשר נקראת גם היא סופיה. סיסי ופרנץ מתכננים חופשה בבאד אישל, אולם אז סיסי מאובחנת עם שחפת קטלנית. בהוראת הרופאים, נאלץ פרנץ להוציא את בתם מידיה ולהעביר אותה לאמו. סיסי מאבדת את הרצון לחיות, וכדי לשפר את מצבה היא נשלחת לטיולים במדיירה וקורפו. בסופו של דבר אמה, הדוכסית לודוביקה מצליחה להחזיר לה את שמחת החיים.

סיסי חוזרת אל בעלה, ומתלווה אליו בביקור במה שנותר מנחלות בית הבסבורג באיטליה. אלא שהלאומנים האיטלקים מארגנים הפתעה עבר הזוג המלכותי האוסטרי. במילאנו, מתחזים משרתים פשוטים וגסים לאצילי העיר אשר אמורים להקביל את פני הקיסר והקיסרית. כאשר הזוג מבקר בלה סקאלה, מתחילה הלהקה לנגן את ההמנון הקיסרי אולם באמצע עוברת לנגן קטעים בעלי אופי לאומני מתוך "נבוקו", והמשרתים המתחזים לאצילים שרים אותם בהתלהבות רבה כמחאה נגד השלטון האוסטרי במילאנו. סיסי מצילה את המצב כאשר היא מוחאת כפיים בסיום. לאחר מכן מוצגים האצילים המזויפים בפני הקיסר והקיסרית ומביישים בהתנהגותם את האצילים האמתיים. לאחר מכן נוסע הזוג לבקר בוונציה, ונתקל בקבלת פנים עוינת לא פחות. כאשר הסירה המלכותית מפליגה לאורך התעלה הגדולה מתכנסים כל התושבים בבתים. חלונות מוגפים נפתחים ודגלי איטליה מושלכים מהם. כאשר הזוג יורד מהסירה בכיכר סן מרקו, המוני ונציאנים ממתינים, אולם במקום להריע רק עומדים בדממה ומביטים בעוינות. עם זאת, סיסי מבחינה לפתע בבתה ורצה לחבק אותה לעיני כל. האיטלקים מתרגשים, ומריעים בהתלהבות לזוג המלכותי.

==קישורים חיצוניים==
* 

*

קטגוריה:סרטים אוסטריים
קטגוריה:סרטי 1957
גבריאל, נסיך בלגיה

גבריאל בודואן שארל מריה (בצרפתית: prince Gabriel Baudouin Charles Marie; בהולנדית: Gabriël Boudewijn Karel Maria; נולד ב-20 באוגוסט 2003) הוא נסיך בלגיה. בנם השני של פיליפ, מלך הבלגים ומתילדה, מלכת בלגיה.

==ביוגרפיה==
הנסיך גבריאל נולד בבית החולים ארסמוס בעיר אנדרלכט שבמחוז בריסל ב-20 באוגוסט 2003. אביו הוא פיליפ, מלך הבלגים ואמו היא מתילדה, מלכת בלגיה. סנדקיו הם דודו מצד אמו, הרוזן שארל אנרי ד'אודקם ד'אקוז, ובת דודה שנייה שלו מצד האב, הברונית מריה כריסטינה פון פרייברג. חרף העובדה שהוא הבן הזכר הראשון של הזוג המלכותי, אחותו הגדולה אליזבת היא יורשת העצר לאחר שב-1991 בוטל בבלגיה חוק העדפת הבן הבכור. לגבריאל יש אח צעיר בשם עמנואל ואחות צעירה בשם אלאונור. גבריאל לומד כיום בהקולג' הישועי על שם ז'אן ברכמן הקדוש בבריסל. הלימודים בקולג' מתקיימים בשפה ההולנדית. הוא משחק הוקי שדה במועדון מקומי ומנגן בפסנתר. הוא יאלץ לעבוד לפרנסתו כאשר יגיע לבגרות.

מצד אביו גבריאל הוא צאצא של בתי אצולה איטלקים רבים כגון אורסיני וקולונה ולמספר אפיפיורים והוא בעל קרבה משפחתית אל בית בורבון ובית ויטלסבאך ואל משפחת המלוכה הנורווגית, השוודית, הדנית, הבריטית וההולנדית. מצד אמו הוא צאצא של משפחות המלוכה של פולין שרבות מהן שלטו בעבר ברחבי מזרח אירופה, כגון רדזיוויל וזמויסקי והוא אף קרוב משפחה של נשיא פולין ברוניסלב קומורובסקי.

==אילן יוחסין==

==קישורים חיצוניים==

==הערות שוליים==

קטגוריה:נסיכים
קטגוריה:אצולה בלגית
קטגוריה:בית סקסה-קובורג-גותה
קטגוריה:בלגים שנולדו ב-2003
עמנואל, נסיך בלגיה

עמנואל לאופולד גיום פרנסואה מריה (בצרפתית: Emmanuel Léopold Guillaume François Marie; בהולנדית: Emmanuel Leopold Willem Frans Maria; נולד ב-4 באוקטובר 2005) הוא נסיך בלגיה. בנם השלישי של פיליפ, מלך הבלגים ומתילדה, מלכת בלגיה.

==משפחתו==
הנסיך עמנואל נולד בבית החולים ארסמוס בעיר אנדרלכט שבמחוז בריסל ב-4 באוקטובר 2005. אביו הוא פיליפ, מלך הבלגים ואמו היא מתילדה, מלכת בלגיה. סנדקיו הם דודתו מצד אמו, הרוזנת אליזבת ד'אודקם ד'אקוז, וגיום, נסיך הכתר של לוקסמבורג. לעמנואל יש אחות מבוגרת בשם אליזבת, אח מבוגר בשם גבריאל ואחות צעירה בשם אלאונור. עמנואל החל ללמוד בבית הספר היסודי בשפה ההולנדית קולג' סן ז'אן-ברכמנס בבריסל, שם לומדים שלושת אחיו. עם זאת, בספטמבר 2012 הוכרז כי הוא יעבור לבית הספר "אוריקה" בקסל-לו המתמחה בטיפול בילדים עם לקות למידה משום שיש לו דיסלקסיה.

מצד אביו עמנואל הוא צאצא של בתי אצולה איטלקים רבים כגון אורסיני וקולונה ולמספר אפיפיורים והוא בעל קרבה משפחתית אל בית בורבון ובית ויטלסבאך ואל משפחת המלוכה הנורווגית, השוודית, הדנית, הבריטית וההולנדית. מצד אמו הוא צאצא של משפחות המלוכה של פולין שרבות מהן שלטו בעבר ברחבי מזרח אירופה, כגון רדזיוויל וזמויסקי והוא אף קרוב משפחה של נשיא פולין ברוניסלב קומורובסקי.

==אילן יוחסין==

==קישורים חיצוניים==

==הערות שוליים==

קטגוריה:ילדי משפחות מלוכה
קטגוריה:נסיכים
קטגוריה:אצולה בלגית
קטגוריה:בית סקסה-קובורג-גותה
קטגוריה:בלגים שנולדו ב-2005
אלאונור, נסיכת בלגיה

אלאונור פביולה ויקטוריה אנה מריה (בצרפתית: Eléonore Fabiola Victoria Anne Marie בהולנדית: Eleonore Fabiola Victoria Anna Maria; נולדה ב-16 באפריל 2008) היא נסיכת בלגיה. בתם הרביעית של פיליפ, מלך הבלגים ומתילדה, מלכת בלגיה.

== ביוגרפיה ==
הנסיכה אלאונור נולדה בבית החולים ארסמוס בעיר אנדרלכט שבמחוז בריסל ב-16 באפריל 2008 בשעה 4:50. אביה הוא פיליפ, מלך הבלגים ואמה היא מתילדה, מלכת בלגיה. היא בתם הרביעית של בני הזוג, והנכדה הצעירה ביותר של אלברט השני, מלך הבלגים ופאולה, מלכת הבלגים. אחיה הגדולים הם אליזבת, גבריאל ועמנואל. היא הוטבלה ב-14 ביוני בטירת סיארגנון (Château Ciergnon), המשמשת כמעונה הרשמי בקיץ של משפחת המלוכה הבלגית, על ידי הקרדינל גוטפריד דאנלס. סנדקיה הם ויקטוריה, נסיכת שוודיה קלייר, נסיכת בלגיה והרוזן סבסטיאן פון וסטפלן צו פירסטנברג. אלאונור לומדת כיום בבית הספר היסודי קולג' סן ז'אן-ברכמנס בבריסל, שם לומדים גם אחיה הגדולים אליזבת וגבריאל. הלימודים בקולג' מתקיימים בשפה ההולנדית.

מצד אביה אלאונור היא צאצאית של בתי אצולה איטלקים רבים כגון אורסיני וקולונה ומספר אפיפיורים, והיא בעלת קרבה משפחתית אל בית בורבון ובית ויטלסבאך ואל משפחת המלוכה הנורווגית, השוודית, הדנית, הבריטית וההולנדית. מצד אמה היא צאצאית של משפחות המלוכה של פולין שרבות מהן שלטו בעבר ברחבי מזרח אירופה, כגון רדזיוויל וזמויסקי והיא אף קרובת משפחה של נשיא פולין ברוניסלב קומורובסקי.

==אילן יוחסין==

==קישורים חיצוניים==

==הערות שוליים==

קטגוריה:ילדי משפחות מלוכה
קטגוריה:נסיכות
קטגוריה:אצולה בלגית
קטגוריה:בית סקסה-קובורג-גותה
קטגוריה:בלגיות שנולדו ב-2008
קטגוריה:בלגים שנולדו ב-2008
פליקס, נסיך לוקסמבורג

פליקס לאופולד מריה גיום (בלוקסמבורגית: Félix Léopold Marie Guillaume; נולד ב-3 ביוני 1984) הוא נסיך לוקסמבורג. בנם השני של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג.

==חיים==
פליקס נולד ב-3 ביוני 1984 בבית החולים הדוכסית הגדולה שרלוט שבלוקסמבורג סיטי. הוא השני מבין ילדיהם של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג. יש לו אח גדול בשם גיום ואחים צעירים בשם לואי אלכסנדרה וסבסטיאן. סנדקיו הם ז'אן, נסיך לוקסמבורג מצד אביו, וקטלינה מסטרה מצד אמו. הוא קרוי על שמו של סבא רבא שלו פליצ'ה, נסיך בורבון-פארמה.

הנסיך פליקס למד בבית הספר לורנצוויילר (Lorentzweiler) ולאחר מכן ב"בית הספר האמריקאי של לוקסמבורג" וב"בית הספר הבינלאומי של לוקסמבורג" (International School of Luxembourg). ב-1998 נכנס ללימודים בפנימייה בשווייץ, ולאחר שסיים את לימודיו בהצטיינות נשלח לבריטניה ללמוד באקדמיה הצבאית המלכותית בסנדהרסט. עם זאת, פציעת ברכיים חמורה אילצה אותו לפרוש מהתוכנית. התעניינותו בפסיכולוגיה, מדעי המדינה ותקשורת הובילה אותו לקחת קורסים נוספים בנושאים אלו בבריטניה ובבלגיה.

בשנת 2005 הצטרף הנסיך פליקס למחלקת השיווק והיחסים הציבוריים של Grand Chelem Management SA, חברה שווייצרית המתמחה בארגון אירועי ספורט ותרבות. הוא ממשיך לעבוד כיועץ עצמאי לחברה. הנסיך מתעניין במיוחד באתיקה בביוטכנולוגיה. באוקטובר 2009 החל הנסיך פליקס ללמוד לתואר ראשון בביואתיקה ב-Ateneo Pontificio Regina Apostolorum ברומא, איטליה. הנסיך דובר לוקסמבורגית, צרפתית, גרמנית, אנגלית, ספרדית ואיטלקית. הוא גם מתעניין בספורט על ענפיו השונים, ומשמש כנשיא הכבוד של "הפדרציה לכדורסל של לוקסמבורג.

==משפחתו==
ב-13 בדצמבר 2012 אישר משק הבית הדוכסי את אירוסיו של הנסיך פליקס לקלייר לדמאכר חוקרת ביואתיקה ילידת גרמניה. החתונה האזרחית התקיימה ב-17 בספטמבר 2013 בקוניגסטיין אים טאונוס שבגרמניה, ואחריה נערך הטקס הדתי ב-21 בספטמבר בבזיליקה של סן מארי מדליין בסנט-מקסין-לה-סיינטה-באום (Saint-Maximin-la-Sainte-Baume), צרפת. מאז החתונה, בני הזוג מתגוררים בדרום צרפת בשאטו לה קרוסטס (Château Les Crostes), אזור השייך למשפחתה של קלייר מזה שנים רבות. יש להם שני ילדים:
* אמליה, נסיכת נסאו (נולדה ב-15 ביוני 2014)
* ליאם, נסיך נסאו (נולד ב-28 בנובמבר 2016)

==תואר==
תארו הרשמי של הנסיך פליקס הוא . התואר "נסיך בורבון-פארמה" בוטל ב-1968 בידי סבו של פליקס, ז'אן, הדוכס הגדול של לוקסמבורג, אולם חודש ב-1995.

==אילן יוחסין==

==קישורים חיצוניים==

==הערות שוליים==

קטגוריה:נסיכים
קטגוריה:לוקסמבורגים
קטגוריה:לוקסמבורגים שנולדו ב-1984
אבא יוסף הבנאי

אבא יוסף הבנאי היה חכם בדור הרביעי לתנאים, בן דורו של רבי מאיר.

ישנו אזכור אחד ממנו במדרש:

==קברו ואגדת הצדיק הלבן==
הכניסה לקברו של רבי יוסף בנאה, [[צפת, אמצע המאה ה-20.]]
פתיחת דלת בית הכנסת על שם רבי יוסף בנאה, בידי הרב המקומי (ששמו יוסף בנאי), צפת, אמצע המאה העשרים
מסורת מאוחרת (שנת תק"ב, כ-1600 שנה אחרי תקופת אבא יוסף) אשר עברה מדור לדור מזכירה את קברו בצפת במערה. בסמוך לקבר נבנה בית כנסת על שמו, וכן בית ומקוה טהרה על שמו. אגדה מספרת כי פעם אחת גזר הפחה על יהודי צפת שיביאו לו כמה מאות תרנגולים לבנים. באותה עת תרנגול לבן היה נדיר, ורוב התרנגולים היו צבעוניים. יהודים עלו לציונו של אבא יוסף הבנאי, ובקשו שם רחמי שמים. אז התגלה אבא יוסף הבנאי לאחד מהם בחלום ואמר שיביאו לקברו כמה מאות תרנגולים צבעוניים, ובדרך נס הפכו התרנגולים ללבנים. מאז נקרא גם בשם 'הצדיק הלבן', או 'צדיק התרנגולות'. רוב הדעות מייחסות סיפור זה לרבי יוסף סרגוסי.

==לקריאה נוספת==
* 
* ישראל מאיר גבאי, מקומות קדושים וקברי צדיקים בגליל, חלק א', 2007\2011

==הערות שוליים==

קטגוריה:תנאים
בורגווארד RS

דגם בורגווארד RS ב[[מרוץ מכוניות - במרכז התמונה לאחר דגם "Porsche RS 60" ולפני דגם "Porsche RSK"]] 
בורגווארד RS (בגרמנית: Borgward RS) היא מכונית מרוץ (מושב לנהג בלבד), אשר יוצרה על ידי יצרנית הרכב הגרמנית "Goliath-Werk G.m.b.H" בין השנים 1952–1958.

==דגמי "בורגווארד RS"==
* RS - מנוע 1,498 סמ"ק, 2 בוכנות לצילינדר, מאייד כפול
* RS - מנוע 1,488 סמ"ק, 4 בוכנות לצילינדר, מערכת הזרקת דלק

==ראו גם==
* בורגווארד B 611
* בורגווארד הנסה 1500
* בורגווארד הנסה 2400
* בורגווארד איזבלה
* בורגווארד איזבלה (2017) קונספט

== קישורים חיצוניים ==

==הערות שוליים==

קטגוריה:דגמי מכוניות שהושקו ב-1952
קטגוריה:מכוניות ספורט
RS
קטגוריה:מכוניות מרוץ
קטגוריה:כלי רכב גרמניים
כרים קאסם

כרים קאסם (בערבית: كريم قاسم; נולד ב-8 באוקטובר 1986) הוא שחקן קולנוע, טלוויזיה ותיאטרון מצרי, בן לאם יהודיה.

כרים נולד בקהיר שבמצרים וסיים את האוניברסיטה האמריקאית בקהיר במגמת תיאטרון. בנוסף לערבית הוא דובר גם אנגלית וצרפתית. אביו הוא במאי סרטים ותיק וסבו מצד אביו היה ראש הפקולטה למדעים באוניברסיטת קהיר. אימו הייתה סגנית ראש קהילת יהודי מצרים. כרים רואה עצמו יהודי, אך לא ציוני.<ref></ref>

כרים התגלה לקולנוע בשנת 2006 ומאז כיכב ביותר מעשרה סרטי קולנוע מספר סדרות טלוויזיה ומחזה תיאטרון.

בשנת 2017 שיחק במיני-סדרה הבריטית "המדינה" מבית ערוץ 4 ונשיונל ג'יאוגרפיק, בדמותו של אבו אכרם, לצדם של היאם עבאס ועלי סלימאן.

== קישורים חיצוניים ==
* 

* [https://www.yediot.co.il/articles/0,7340,L-4885252,00.html סרט יהודי]
* [https://academic.aucegypt.edu/caravan/story/aucian-egypts-best-upcoming-star AUCian is Egypt's 'best upcoming star'] 

==הערות שוליים==

קטגוריה:שחקני קולנוע וטלוויזיה יהודים מצרים
קטגוריה:בוגרי האוניברסיטה האמריקאית בקהיר
קטגוריה:מצרים שנולדו ב-1986
1927 בקולנוע

== סרטים שוברי קופות ==
{| class="wikitable" style="margin-bottom: 10px;"
!מקום
! שם
! הכנסות
|-
| 1.
|זמר הג'אז
|$7,630,000
|-
| 2.
|כנפיים
|$3,600,000
|-
| 3.
|Blake of Scotland Yard
|$3,500,000
|- 
| 4.
|Love 
|$1,677,000
|-
| 5.
|Tell it to the Marines 
|$1,658,000
|-
| 6. 
|מטרופוליס
|$1,236,166
|-
| 7.
|ג'סי ג'יימס 
|$1,200,000
|-
| 8.
|Mr. Wu 
|$1,068,000
|-
| 9.
|My Best Girl 
|$1,027,757
|-
| 10.
|London After Midnight 
|$1,004,000
|}

== פרסי האוסקר ==
* הסרט הטוב ביותר: "כנפיים"
* הסרט הטוב ביותר: "זריחה"
* השחקן הטוב ביותר: אמיל יאנינגס על הסרטים "דרך כל בשר" ו"הפקודה האחרונה"
* השחקנית הטובה ביותר: ג'נט גיינור על הסרטים "זריחה" ו"הרקיע השביעי".
* הבמאי הטוב ביותר: פרנק בורזייגי על הסרט "הרקיע השביעי"

== נולדו ==
* 17 בינואר – ארת'ה קיט, שחקנית וזמרת אמריקאית (נפטרה 2008)
* 7 בפברואר – ז'ולייט גרקו, זמרת ושחקנית צרפתייה
* 20 בפברואר – סידני פואטייה, שחקן אמריקאי
* 1 במרץ – הארי בלפונטה, שחקן וזמר אמריקאי
* 8 ביוני – ג'רי סטילר, שחקן וקומיקאי אמריקאי
* 23 ביוני – בוב פוסי, שחקן, רקדן, כוריאוגרף ובמאי אמריקאי (נפטר ב-1987)
* 27 ביוני – ג'פרי פאלמר, שחקן בריטי
* 4 ביולי – ג'ינה לולובריג'ידה, שחקנית איטלקייה
* 6 ביולי – ג'נט לי, שחקן אמריקאית (נפטרה ב-2004)
* 9 באוגוסט – רוברט שו, שחקן בריטי (נפטר ב-1978)
* 16 בספטמבר – פיטר פאלק, שחקן אמריקאי (נפטר ב-2011)
* 19 בספטמבר – רוזמרי האריס, שחקנית אנגלייה
* 19 בספטמבר – ויליאם היקי, שחקן אמריקאי (נפטר ב-1997)
* 14 באוקטובר – רוג'ר מור, שחקן אנגלי (נפטר ב-2017)
* 18 באוקטובר – ג'ורג' סי. סקוט, שחקן קולנוע ותיאטרון אמריקאי (נפטר ב-1999)
* 31 באוקטובר – לי גרנט, שחקנית אמריקאית
* 14 בנובמבר –מקלין סטיבנסון, שחקן אמריקאי (נפטר ב-1996)
* 20 בנובמבר – אסטל פרסונס, שחקנית אמריקאית

== נפטרו ==
* 5 בספטמבר – מרקוס לב, מחלוצי תעשיית הקולנוע האמריקאית (נולד ב-1879)
* 5 באוקטובר – סם וורנר, מפיק יהודי-אמריקאי ממקימי אולפני האחים וורנר

== ראו גם ==
*1926 בקולנוע 
*1927
*1928 בקולנוע
*שנים בקולנוע
*סרט קולנוע

== קישורים חיצוניים ==
בורגווארד איזבלה (2017) קונספט

בורגווארד איזבלה (2017) קונספט (בגרמנית: Borgward Isabella Concept) היא מכונית קונספט, 4 דלתות, בתצורת סלון - קופה אשר יוצרה על ידי יצרנית הרכב הגרמנית "Borgward Group AG"

המפרט הטכני נותר חסוי, מלבד הגדרת דגם ה"בורגווארד איזבלה (2017) קונספט " כ"רכב חשמלי."

==בורגווארד איזבלה (2017) קונספט==
דגם ה- "בורגווארד איזבלה (2017) קונספט" הוצג לראשונה בתערוכת המכוניות ב- פרנקפורט גרמניה בשנת 2017.

דגם הקונספט ה"בורגווארד איזבלה (2017) קונספט" יוצר 56 שנים לאחר סגירתה של חברת המכוניות הגרמנית "Borgward"Goliath-Werke Borgward & Co" ופתיחתה המחודשת בשנת 2009. 

דגם ה-"בורגווארד איזבלה (2017) קונספט" הוצג שנתיים לאחר הצגת דגם הקונספט בורגווארד BX7.

שם הדגם "בורגווארד איזבלה (2017) קונספט" הזכיר את דגם המכונית המשפחתית אשר בנתה החברה בסוף שנות החמישים של המאה העשרים : בורגווארד איזבלה.

== תמונות ==
<gallery mode="packed" heights="130">
קובץ:Borgward at IAA 2017 (06).jpg | בורגווארד איזבלה (2017) קונספט 
קובץ:Borgward Isabella Concept IMG 0229.jpg | בורגווארד איזבלה (2017) קונספט 
קובץ:Borgward Isabella Concept Cockpit IMG 0255.jpg | בורגווארד איזבלה (2017) קונספט - תא הנהג
קובץ:Borgward Isabella Concept IMG 0249.jpg | בורגווארד איזבלה (2017) קונספט 
קובץ:Borgward at IAA 2017 (04).jpg | בורגווארד איזבלה (2017) קונספט 
קובץ:Borgward at IAA 2017 (08).jpg | בורגווארד איזבלה (2017) קונספט 
קובץ:Borgward Isabella Concept, Frankfurt (1Y7A3569).jpg | בורגווארד איזבלה (2017) קונספט 
קובץ:Borgward at IAA 2017 (10).jpg | בורגווארד איזבלה (2017) קונספט 
קובץ:Borgward Isabella Concept Back IMG 0237.jpg | בורגווארד איזבלה (2017) קונספט 
</gallery>

==ראו גם==
* בורגווארד BX7
* בורגווארד איזבלה

==לקריאה נוספת==
* [http://www.carmagazine.co.uk/car-news/motor-shows-events/frankfurt/2017/borgward-isabella-sports-car-concept-electric-suv-reality/ בורגווארד איזבלה (2017) קונספט] ( Borgward Isabella: sports car concept, electric SUV reality )

== קישורים חיצוניים ==

* [https://www.youtube.com/watch?v=2M0MI1iAOTs בורגווארד איזבלה (2017) קונספט] (0:55), יו-טיוב
* [https://www.youtube.com/watch?v=8njsKfP_1F0 בורגווארד איזבלה (2017) קונספט] (2:19 דקות), יו-טיוב
* [https://www.youtube.com/watch?v=mImJb2SPzUA הצגת ה"בורגווארד איזבלה (2017) קונספט"] (2:27 דקות), יו-טיוב

==הערות שוליים==

קטגוריה:מכוניות סלון
קטגוריה:מכוניות קונספט
איזבלה 2017 קונספט
קטגוריה:כלי רכב גרמניים
מריה תרזה, הדוכסית הגדולה של לוקסמבורג

מריה תרזה עם בעלה [[אנרי, הדוכס הגדול של לוקסמבורג, וקציני צבא לוקסמבורגים נוספים]]
מריה תרזה מסטרה (Maria Teresa Mestre; נולדה ב-22 במרץ 1956) היא הדוכסית הגדולה של לוקסמבורג, מכוח היותה אשתו של אנרי, הדוכס הגדול של לוקסמבורג.

==ביוגרפיה==
מריה תרזה נולדה ב-22 במרץ 1956 בעיר מאריאנאו במחוז הוואנה שבקובה. אביה הוא חוסה אנטוניו מסטרה אי אלווארס ואמה היא מריה תרסה באטיסטה אי פאיה. משפחת מסטרה היא משפחה ממוצא ספרדי בעלת שורשים עתיקים עד פרננדו הראשון, מלך לאון. בשנת 1830 עברה המשפחה לקובה. גם מצד אמה היא נצר למשפחה ספרדית אצילית ועתיקה, משפחת בטיסטה. סבא רבא שלה מצד האם היה לוריאנו פאיה גוטיירס אשר היה איש עסקים עשיר שהחזיק ברשותו בנקים וטחנות סוכר. עם פרוץ המהפכה הקובנית ב-1959, נמלטה המשפחה מקובה, ומרבית נכסיה הוחרמו בידי המהפכה. 

המשפחה התיישבה בניו יורק, ומריה תרזה למדה בבית הספר מרימונט (Marymount School) ולאחר מכן בבית הספר הצרפתי בניו יורק (Lycée Français de New York). לאחר מכן החלה ללמוד מדעי המדינה באוניברסיטת ז'נבה בשווייץ. במהלך לימודיה, היא נפגשה עם אנרי, נסיך לוקסמבורג, בנו של שליט לוקסמבורג הדוכס הגדול ז'אן אשר היה גם כן סטודנט למדעי המדינה. במשך ארבע שנים הם ניהלו לעיתים קרובות על מחקרים דומים ועבדו באותן קבוצות לימוד. ב-1980 סיימו שניהם תואר ראשון במדעי המדינה, וב-14 בפברואר 1981 הם נישאו. ב-7 באוקטובר 2000 התפטר מתפקידו אביו של אנרי והוריש את התואר לאנרי. מריה תרזה קיבלה את התואר "הדוכסית הגדולה של לוקסמבורג".

כחלק מתפקידיה, משמשת מריה תרזה כנשיאת הצלב האדום הלוקסמבורגי. היא פעילה במסגרת UNICEF, וכחלק מפעילתה ביקרה ב-2007 בברזיל, שנה לאחר מכן בסין, ושנה לאחר מכן בבורונדי. היא חברה במועצת הכבוד של הוועד הפאראלימפי הבינלאומי. באוקטובר 2016 קיבלה הדוכסית הזמנה להצטרף למועצת הפטרונים הבינלאומית החשובה של האוניברסיטה האסייתית לנשים (AUW) בצ'יטגונג, בנגלדש.

שפת אמה של מריה תרזה היא ספרדית. מכיוון שגדלה בניו יורק היא דוברת גם אנגלית, ומכיוון שלמדה בשווייץ היא דוברת גם צרפתית, גרמנית ואיטלקית. לאחר נישואיה לאנרי היא למדה גם לוקסמבורגית.

==משפחתה==
לאנרי ולמריה תרזה ישנם 5 ילדים:
* גיום, נסיך הכתר של לוקסמבורג (נולד ב-1981)
* פליקס, נסיך לוקסמבורג (נולד ב-1984)
* לואי, נסיך לוקסמבורג (נולד ב-1986)
* אלכסנדרה, נסיכת לוקסמבורג (נולדה ב-1991)
* סבסטיאן, נסיך לוקסמבורג (נולד ב-1992)

==תואר==
תארה הרשמי הוא . היא מחזיקה בשלל עיטורי כבוד ממדינות שונות ברחבי אירופה. בין היתר היא מפקדת עליונה במסדר לאופולד הבלגי, ואבירת מסדר הפיל הדני.

==קישורים חיצוניים==

==הערות שוליים==

קטגוריה:מלכות רעיות
קטגוריה:הוואנה: אישים
קטגוריה:ניו יורק: אישים
קטגוריה:מסדר כוכב רומניה
קטגוריה:אבירי מסדר הפיל
קטגוריה:מקבלי עיטור מסדר הצלב הדרומי
קטגוריה:מקבלי עיטור מסדר ההצטיינות של הרפובליקה של איטליה
קטגוריה:נשים לוקסמבורגיות
קטגוריה:ילידות 1956
יוסף שתקאי

ממוזער
ד"ר שתקאי ב-1960
יוסף שתקאי (שוויג) (1896–1962) היה רופא, מומחה באופתלמולוגיה, עובד ציבור, מנהל בית החולים בילינסון (1954-1959).

==קורות חיים==
שתקאי נולד בטרנופול, פולין לזליג לייב שוויג ואסתר. שתקאי סיים תיכון בלבוב ואת לימודי הרפואה בווינה. עם סיום לימודי הרפואה התמחה שתקאי במחלות עיניים בווינה.

שתקאי היה חבר באגודה העברית "קדימה" ומספר שנים כיהן כיושב ראש האגודה. בנוסף היה שתקאי נשיא מסדר בני ברית בלודז' וחבר הדירקטוריון של קרן היסוד בפולין.

שתקאי ניהל בלודז' את מחלקת העיניים בבית החולים "פוזננסקי".

שתקאי כיהן כסגן יושב ראש בתי הספר הציבוריים היהודים התיכוניים, והיה ממיסדי המכון למדעי היהדות.

שתקאי היה ממייסדי טא"ז (מפולנית: TOZ, ראשי תיבות: Towarzystwo Ochrony Zdrowia Ludności Żydowskiej w Polsce) בלודז' ובפולין.

בתקופת מלחמת העולם השנייה, בין השנים 1939–1942 עבד שתקאי בתחום רפואת העיניים במספר בתי חולים בברית המועצות.

בשנת 1942 עלה שתקאי לארץ ישראל.

שתקאי כיהן כחבר מרכז קופת חולים של ההסתדרות, חבר הנהלת קרן נכות, חבר המועצה הרפואית של קופת חולים

שתקאי היה ממייסדי החברה לשמירת הבריאות באוכלוסייה היהודית (OZE, אָזע). בישראל.

בין השנים 1954- 1959 ניהל שתקאי את בית החולים בילינסון, ותרם רבות לפיתוח בית החולים.

שתקאי היה מיוזמי ומקימי הפקולטה לרפואה באוניברסיטת תל אביב. שתקאי השתתף בישיבות הראשונות בשנת 1961 ,שדנו בהצעה להקים בית ספר לרפואה בתל אביב. הישיבות התקיימו בבית החולים הדסה (תל אביב), במשרדו של מנהל בית החולים הד"ר אריה אברמוביץ. בקבוצה היוזמת נכללו: ד"ר אריה אברמוביץ, פרופ' גאורג צונדק, פרופ' אנדרה דה-פריס, פרופ' שמואל שור, ד"ר אפרים סיני וד"ר שתקאי. בינואר 1962 הודיע ראש עיריית תל אביב מרדכי נמיר שהעירייה אישרה את הקמת הפקולטה בברכתו של נשיא אוניברסיטת תל אביב ג'ורג' וייז.

שתקאי היה חבר מועצת העיר תל אביב מטעם מפלגת העבודה.

שתקאי נפטר בשנת 1962.

בנו אדם שתקאי שירת כטייס בחיל האוויר הבריטי בזמן מלחמת העולם השנייה, ולאחר מכן נמנה עם מקימי חיל האוויר הישראלי. שירת כטייס בחיל האוויר הישראלי בדרגת סא"ל.

== לקריאה נוספת ==
* פרופ' נסים לוי, יעל לוי, "רופאיה של ארץ ישראל 1948-1799", איתי בחור-הוצאה לאור, מהדורה שנייה, מרץ 2012, שתקאי (שוויג) יוסף, עמוד 427
* "דפים רפואיים" כ"ב, עמודים 193–195, מאי 1963

== הערות שוליים ==

קטגוריה:פעילים ציונים בפולין
קטגוריה:רופאים יהודים פולנים
קטגוריה:רופאי עיניים ביישוב
קטגוריה:רופאי עיניים ישראלים
קטגוריה:בוגרי אוניברסיטת וינה
קטגוריה:ישראלים ילידי פולין
קטגוריה:עולים במלחמת העולם השנייה
קטגוריה:סגל מרכז רפואי רבין
קטגוריה:מנהלי בית חולים בילינסון
קטגוריה:רופאי שירותי בריאות כללית
קטגוריה:ישראלים שנולדו ב-1896
קטגוריה:ישראלים שנפטרו ב-1962
לואי, נסיך לוקסמבורג

לואי קסבייה מריה גיום (בלוקסמבורגית: Louis Xavier Marie Guillaume; נולד ב-3 באוגוסט 1986) הוא נסיך לוקסמבורג. בנם השלישי של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג.

==חיים==
לואי נולד ב-3 באוגוסט 1986 בבית החולים הדוכסית הגדולה שרלוט שבלוקסמבורג סיטי. הוא השלישי מבין ילדיהם של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג. יש לו שני אחים גדולים בשם גיום ופליקס, אח צעיר בשם סבסטיאן ואחות צעירה בשם אלכסנדרה. לואי למד בבית הספר לורנצוויילר (Lorentzweiler) ולאחר מכן ב"בית הספר האמריקאי של לוקסמבורג". ב-1998 נכנס ללימודים בפנימייה בשווייץ אותה סיים ב-2005. הוא גם שרת כמש"ק בצבא לוקסמבורג.

בתקופת לימודיו הוא פיתח עניין מיוחד בסיוע הומניטרי, והשתתף במשימה של ארגון לא ממשלתי במומבאי, הודו. במהלך המשימה הוא בין היתר לימד אנגלית ילדי רחוב מקומיים. עם שובו לאירופה הוא ביצע שנת השתלמות במטה הצלב האדום בז'נבה. בחופשות הוא השתתף בתוכניות לטיפול בילדים ועזרה לקשישים. במאי 2014 הוא סיים תואר ראשון בתקשורת בריצ'מונד, האוניברסיטה האמריקאית הבינלאומית בלונדון (Richmond, The American International University in London). עבודת הדוקטורט שלו עסקה בפרסומת הומניטרית. 

לואי דובר לוקסמבורגית, צרפתית, גרמנית ואנגלית בצורה שוטפת, ובצורה פחות טובה בספרדית. הוא הפטרון של טניס שולחן בלוקסמבורג, וכן של הפדרציה הלוקסמבורגית לאומניות לחימה והפדרציה לאווירונאוטיקה. הוא בעל רישיון טיס בפני עצמו. תחביביו העיקריים הם רכיבה על אופניים וצלילה.

==משפחתו==
בתקופת שירותו בצבא פגש לואי את קורפורל (רב"ט) טסי אנטוני המבוגרת ממנו בשנה, והחל לקיים עמה רומן. בספטמבר 2005 הודיעו הוריו של לואי רשמית על קיומה מערכת היחסים, כמו גם על כך שאנטוני נמצאת בהריון. ב-12 במרץ 2006 ילדה אנטוני בן בבית חולים פרטי בז'נבה. הילד, שקיבל את השם גבריאל, היה הנכד הראשון של הדוכס והדוכסית. ב-29 בספטמבר של אותה שנה, נישאו לואי ואנטוני בעיר גילסדורף (Gilsdorf). מכיוון שהיו אלו נישואים מורגנטיים, לואי ויתר על זכות הירושה ומצאצאיו נשללה האפשרות לרשת את הכתר. למרות שלואי עצמו המשיך לשמור על תאריו, הרי שבניו לא קיבלו את התואר "נסיך נסאו" השמור לנכדי הדוכס הגדול, ותחת זאת קיבלו את השם "נסאו" כשם משפחה. 

ב-21 בספטמבר 2007 נולד לבני הזוג בן נוסף, נח. הוא הוטבל בכנסייה בגילסדורף, היכן שנישאו הוריו. ב-23 ביוני 2009, לרגל "היום הלאומי של לוקסמבורג", העניקו הדוכס והדוכסית לאנטוני את התואר "הוד מעלתה נסיכת לוקסמבורג", ולבניה את התואר "נסיך נסאו". המשפחה התגוררה בלונדון. ב-18 בינואר 2017 הודיעו לואי וטסי על כוונתם להתגרש. הם התגרשו ב-17 בפברואר של אותה שנה ותאריה של טסי נשללו ממנה.

==תואר==
תארו הרשמי של הנסיך לואי הוא . התואר "נסיך בורבון-פארמה" בוטל ב-1968 בידי סבו של לואי, ז'אן, הדוכס הגדול של לוקסמבורג, אולם חודש ב-1995.

==אילן יוחסין==

==קישורים חיצוניים==

==הערות שוליים==

קטגוריה:נסיכים
קטגוריה:לוקסמבורגים
קטגוריה:לוקסמבורגים שנולדו ב-1986
ספריית מאזארן

ספריית מאזארן (בצרפתית: Bibliothèque Mazarine) היא ספרייה השוכנת בארמון המכון של צרפת (Palais de l'institut de France) בפריז, הספרייה הציבורית הוותיקה ביותר בצרפת. יסודה בספרייתו הפרטית של הקרדינל מאזארן, ראש ממשלת צרפת במאה ה-17. אוסף הספרייה עשיר בפרטי אינקונבולה (דפוס-ערש, פריטים שהודפסו מהמצאת הדפוס ועד 1500), בהם עותק של תנ"ך גוטנברג, כתבי יד, רבים מהם מעוטרים וספרים נדירים נוספים.

== היסטוריה ==
מאז התמנותו לתפקיד ראש ממשלתה של העוצרת אן מאוסטריה ב-1634, החל מאזארן בבניית ארמון פרטי ובו ספרייה אישית עשירה. מבקרים נדהמו מגודלה ועושרה, שעלה על ספריות מלכותיות אחרות באירופה. בין השנים 1642 ו-1653 העסיק את גבריאל נאודה (Gabriel Naudé) כספרן ומאתר ספרים, שיצא בשליחותו לאיטליה, שווייץ, גרמניה והולנד במטרה לרכוש אוספים שלמים ולהעבירם לפריז. מאז 1643 פתח מאזארן את ספרייתו לשירות מלומדים.

בעת התקוממות הפרונד (פברואר 1652) פרצו מתפרעים לארמון ולספרייה, בזזו והשמידו ספרים רבים. בצוואתו הוריש מאזארן את ספרייתו לקולג' האומות (קולג' מאזארן), אחת מהמכללות ההיסטוריות של אוניברסיטת פריז. בניין הספרייה החדש, במיקומו הנוכחי, הוקם בגדה השמאלית, על נהר הסן ונפתח בחג הפסחא 1689.

בעת המהפכה הצרפתית הובאו לספרייה אוספים של בני אצולה שאולצו לברוח וכן אוספי ספרים מכיבושי נפולאון. ב-1805 הפך קולג' האומות למכון של צרפת, והספרייה עמו. בשנת 1926 הפכה הספרייה לספריית הפקדה לפרסומים הנוגעים להיסטוריה של מחוזות צרפת.

== האוסף ==
הספרייה כוללת 600,000 כרכים, מהם כ-200,000 מאוספו המקורי של מאזארן. הספרייה מתמחה בהיסטוריה צרפתית, בעיקר של המאות 12 - 17, היסטוריה של דפוס והוצאה לאור בצרפת והיסטוריה מקומית.

בספרייה 2,370 פריטי אינקונבולה, בהם עותק של תנ"ך גוטנברג (Bible Mazarine); 4,600 כתבי-יד, מהם 1,500 כתבי-יד מאוירים מימי הביניים (חלקם הגדול פרי החרמה מאצילים בימי המהפכה) וכן אוסף של פמפלטים פוליטיים מימי מהומות הפרונד.

<gallery>
Salle_de_lecture_de_la_Bibliotheque_Mazarine_Paris_n1.jpg|אולם הקריאה המרכזי
Globe bibliotheque Institut de France.JPG|הגלובוס של לואי ה-16
C06824.jpg|דף מתנ"ך מאזראן
</gallery>

== קישורים חיצוניים ==

* 
* 

קטגוריה:הרובע השישי של פריז
קטגוריה:פריז: מבנים
מאזארן
קטגוריה:פריז: תרבות
מאזארן
בורגווארד FW 200

בורגווארד FW 200 (בגרמנית: Borgward FW 200) הוא טנדר, בתצורת תלת אופן אשר יוצר על ידי יצרנית הרכב הגרמנית "Goliath-Werk G.m.b.H" בין השנים 1937–1938.

במקביל לבניית דגם ה"בורגווארד FW 200" יוצר דגם "Borgward FW 400", אשר הופעל על ידי מנוע 2 צילינדרים, המפיק 13 כ"ס. 

מהירות השיא של דגם "Borgward FW 400" הייתה 50 קמ"ש.

==ראו גם==
* תלת אופן
* בורגווארד הנסה 1500
* בורגווארד הנסה 2400
* בורגווארד איזבלה
* בורגווארד P100
* בורגווארד RS
* בורגווארד B 4500

== קישורים חיצוניים ==

==הערות שוליים==

קטגוריה:דגמי מכוניות שהושקו ב-1937
קטגוריה:טנדרים
FW200
קטגוריה:מכוניות תלת אופן
קטגוריה:כלי רכב גרמניים
אלכסנדרה, נסיכת לוקסמבורג

אלכסנדרה ז'וזפין תרזה שרלוטה מריה וילהלמינה (בלוקסמבורגית: Alexandra Joséphine Teresa Charlotte Marie Wilhelmine; נולדה ב-16 בפברואר 1991) היא נסיכת לוקסמבורג. בתם הרביעית של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג.

==חיים==
פליקס (משמאל) וגיום (מימין) בחתונת אחיהם לואי]]
אלכסנדרה נולדה ב-16 בפברואר 1991 בבית החולים הדוכסית הגדולה שרלוט שבלוקסמבורג סיטי. היא הרביעית מבין ילדיהם של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג. אחיה הגדולים הם: גיום, פליקס ולואי. יש לה אח צעיר בשם סבסטיאן. סנדקיה של אלכסנדרה הם מישל, נסיך לינייה הארבעה עשר והנסיכה מריה אנה גליצין. היא למדה בבית הספר אנגלסברג ובתיכון וובאן (Lycée Vauban) בלוקסמבורג סיטי. לאחר מכן למדה פסיכולוגיה ומדעי החברה בארצות הברית והשלימה תואר ראשון לפילוסופיה בצרפת. 

הנסיכה אלכסנדרה עבדה תקופה מסוימת כעיתונאית במזרח התיכון, היא רכשה גם ניסיון ביחסים בינלאומיים תוך כדי התמחות במועצת הביטחון של האומות המאוחדות בניו יורק בתקופה שבה לוקסמבורג הייתה חברה לא קבועה. הנסיכה אלכסנדרה מתעניינת בפוליטיקה ובלימודי דת. היא עובדת כמתנדבת לעזור לפליטים. היא דוברת באופן שוטף בלוקסמבורגית, אנגלית, ספרדית וצרפתית, ומבינה גם גרמנית ואיטלקית. היא חובבת טניס וסקי וספרות, ולוקחת חלק גם בטקסים רשמיים של משפחת הדוכס.

אלכסנדרה היא הסנדקית של אחיינה גבריאל, נסיך נסאו, בנם של אחיה לואי ושל טסי אנטוני. כמו כן היא גם הסנדקית של אחייניתה אמליה, נסיכת נסאו, בנם של אחיה פליקס וקלייר לדמאשר (היא גם שימשה כשושבינה בחתונתם).

==תואר==
תארה הרשמי של הנסיכה אלכסנדרה הוא . התואר "נסיכת בורבון-פארמה" בוטל ב-1968 בידי סבה של אלכסנדרה, ז'אן, הדוכס הגדול של לוקסמבורג, אולם חודש ב-1995.

==אילן יוחסין==

==קישורים חיצוניים==

==הערות שוליים==

קטגוריה:נשים לוקסמבורגיות
קטגוריה:נסיכות
קטגוריה:בוגרות טריניטי קולג' (דבלין)
קטגוריה:ילידות 1991
מרקוס יורנטה

מרקוס יורנטה מורנו (בספרדית: Marcos Llorente Moreno; נולד ב-30 בינואר 1995 במדריד שבספרד) הוא כדורגלן ספרדי המשחק בעמדות הקשר והמגן הימני בקבוצת אתלטיקו מדריד מליגת העל הספרדית ובנבחרת ספרד.

== קריירת מועדונים ==
יורנטה נולד במדריד בירת ספרד. הוא הצטרף בשנת 2008 למחלקת הנוער של ריאל מדריד.

החל לשחק בריאל מדריד קסטיליה החל מ-2014 רשם 62 הופעות וכבש שלושה שערים.

ב-17 באוקטובר 2015 ערך את הופעת הבכורה שלו בריאל מדריד בליגה בניצחון 0–3 על לבאנטה.

בעונת 2016–2017 הושאל לעונה אחת לדפורטיבו אלאבס, ערך בה 32 הופעות ליגה והציג יכולת גבוהה.

בעונת 2017–2018 חזר יורנטה לריאל מדריד. בעונה זאת מיעט לשחק והיה מועמד לעזיבה. בנובמבר 2018, עם הגעתו של סנטיאגו סולארי, השתנה מעמדו והוא התחיל לשחק יותר בקבוצה, ואף כבש בגמר אליפות העולם לקבוצות את שער הבכורה שלו במדי הקבוצה הבוגרת, והשני של ריאל מדריד, נגד אל עין. יורנטה אף נבחר לשחקן המצטיין במשחק. לאחר מספר משחקים נפצע ובתוספת חזרתו של זינדין זידאן לאימון הקבוצה מעמדו בקבוצה נפגע.

ב-21 ביוני 2019 חתם באתלטיקו מדריד על חוזה לחמש שנים תמורת 40 מיליון אירו, עם סעיף יציאה על סך 120 מיליון אירו.

== קריירה בינלאומית ==
נכלל בסגל נבחרת ספרד לטורניר מונדיאל 2022.

==תארים==
===קבוצתיים===
==== ריאל מדריד ====
*ליגת האלופות: 2017/2018, 2015/16
*הסופר קאפ הספרדי: 2017
*הסופר קאפ האירופי: 2016, 2017
*אליפות העולם לקבוצות: 2017, 2018

==== אתלטיקו מדריד ====
* אליפות ספרד: 2020/2021

== קישורים חיצוניים ==

==הערות שוליים==

קטגוריה:קשרי כדורגל ספרדים
קטגוריה:כדורגלנים ספרדים
קטגוריה:כדורגלני ריאל מדריד
קטגוריה:כדורגלני דפורטיבו אלאבס
קטגוריה:כדורגלני אתלטיקו מדריד
קטגוריה:מדריד: כדורגלנים
קטגוריה:זוכי פרס ה-MVP של משחק האולסטאר של ה-MLS
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ספרדים שנולדו ב-1995
סבסטיאן, נסיך לוקסמבורג

סבסטיאן אנרי מריה גיום (בלוקסמבורגית: Sébastien Henri Marie Guillaume; נולד ב-16 באפריל 1992) הוא נסיך לוקסמבורג. בנם החמישי של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג.

==חיים==
סבסטיאן נולד ב-16 באפריל 1992, תאריך בו נולד אביו 37 שנה קודם, בבית החולים הדוכסית הגדולה שרלוט שבלוקסמבורג סיטי. הוא צעיר בניהם של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג. אחיו הגדולים הם: גיום, פליקס, לואי ואלכסנדרה. הוא למד בבית הספר לה רוזי שבשווייץ, בסאמר פילדס סקול שבבריטניה וב"בית הספר הבינלאומי של לוקסמבורג" (International School of Luxembourg), לפני שהחל ללמוד ב-Franciscan University of Steubenville באוהיו. הוא נודע כשחקן רוגבי מצטיין בנבחרת האוניברסיטה.

בספטמבר 2016 הוא החל ללמוד באקדמיה הצבאית המלכותית בסנדהרסט, ובאוגוסט 2017 הוסמך כקצין. בספטמבר של אותה שנה הושבע כקצין של צבא לוקסמבורג.

==תואר==
תארו הרשמי של הנסיך סבסטיאן הוא . התואר "נסיך בורבון-פארמה" בוטל ב-1968 בידי סבו של סבסטיאן, ז'אן, הדוכס הגדול של לוקסמבורג, אולם חודש ב-1995.

==אילן יוחסין==

==קישורים חיצוניים==

==הערות שוליים==

קטגוריה:נסיכים
קטגוריה:לוקסמבורגים
קטגוריה:לוקסמבורגים שנולדו ב-1992
בורחה מיוראל

בורחה מיוראל מויה (בספרדית: Borja Mayoral Moya ; נולד ב-5 באפריל 1997 בפרלה שבספרד) הוא כדורגלן ספרדי המשחק בעמדת החלוץ בקבוצת חטאפה מלה ליגה. מיוראל, שגדל בריאל מדריד מגיל 10, ערך את הופעת הבכורה שלו בקבוצה הראשונה ב-2015. מיוראל ייצג את נבחרת ספרד עד גיל 21, בסך הכל עם 48 הופעות ו-29 שערים. הוא היה מלך השערים כאשר נבחרת ספרד עד גיל 19 זכתה באליפות אירופה 2015, והיה סגן אלוף אירופה ב-2017 וזכה שוב ב-2019, הפעם עם הנבחרת עד גיל 21.

==קריירת מועדונים==
מיוראל נולד בפרלה שבספרד. הוא הצטרף בשנת 2007 למחלקת הנוער של ריאל מדריד.

הוא החל לשחק בריאל מדריד קסטיליה החל מ-2014, רשם 38 הופעות וכבש 17 שערים.

ב-31 באוקטובר 2015 ערך את הופעת הבכורה שלו בריאל מדריד בליגה בניצחון 1–3 על לאס פאלמס.

בעונת 2016–2017 הושאל מיוראל לעונה אחת לוולפסבורג וערך בה 19 הופעות ליגה בעיקר כמחליף וכבש 2 שערים.

בעונת 2017–2018 חזר מיוראל לריאל מדריד.

ב-2018 הגיעה בהשאלה ללבאנטה לעונה אחת, בסיום העונה המשיך בהשאלה לעונה נוספת.

==תארים==

;ריאל מדריד
* ליגת האלופות: 2017/2018
* הסופר קאפ הספרדי: 2017
* הסופר קאפ האירופי: 2017
* אליפות העולם לקבוצות: 2017

==קישורים חיצוניים==

קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:כדורגלני ריאל מדריד
קטגוריה:כדורגלני וולפסבורג
קטגוריה:כדורגלני לבאנטה
קטגוריה:כדורגלני רומא
קטגוריה:כדורגלני חטאפה
קטגוריה:ספורטאים ספרדים בגרמניה
קטגוריה:ספורטאים ספרדים באיטליה
קטגוריה:זוכי פרס ה-MVP של משחק האולסטאר של ה-MLS
קטגוריה:ספרדים שנולדו ב-1997
יואכים, נסיך דנמרק

יואכים הולגר ולדמאר כריסטיאן (בדנית: Joachim Holger Waldemar Christian; נולד ב-7 ביוני 1969) הוא נסיך דנמרק. בנם השני של מרגרטה השנייה, מלכת דנמרק והנריק, נסיך דנמרק. הוא החמישי בסדר הירושה לכתר הדני. 

==חיים==
יואכים נולד ב-7 ביוני 1969 בבית החולים של אוניברסיטת קופנהגן. הוא הוטבל ב-15 ביולי בקתדרלת ארהוס. הוא, לפיכך, החבר הראשון במשפחת המלוכה הדנית שהוטבל מחוץ לקופנהגן. סנדקיו היו דודתו מצד האם בנדיקטה, נסיכת דנמרק, דודו מצד האב ז'אן בטיסט דה לאבורדה דה מונפזאט, וכן האראלד החמישי, מלך נורווגיה וכריסטינה, נסיכת שוודיה. הוא התחנך בבית ספר פרטי בארמון אמליינבורג, ובבתי ספר יוקרתיים בצרפת ובבריטניה.

ב-1987 הוא התגייס כטירון לצבא המלכותי הדני והוצב ברגימנט "המלכה". שנה לאחר מכן הוא הועלה לדרגת סרג'נט, וכעבור שנה ללוטננט. בין 1989-1990 הוא פיקד על מחלקת טנקים, וב-1992 הועלה לדרגת האופטמן. ב-2005 הוא הועלה לדרגת מיור, ולאחר מכן פרש מהצבא. פרט לדנית, הוא דובר גם אנגלית, צרפתית וגרמנית.

==משפחתו==
ב-18 בנובמבר 1995 נישא יואכים בכנסיית פרדריקסברג שבהילרוד לאלכסנדרה כריסטינה מנלי, סמנכ"לית של חברת מכירות מהונג קונג. לאחר נישואיהם הוענקו למנלי התארים "רוזנת פרדריקסבורג" ו"נסיכת דנמרק". יש להם שני בנים:
* ניקולאי, נסיך דנמרק (נולד 28 באוגוסט 1999)
* פליקס, רוזן מונפזאט (נולד 22 ביולי 2002)
ב-16 בספטמבר 2004 הודיעו בני הזוג על פרידתם, וב-8 באפריל 2005 הם התגרשו. אלכסנדרה נישאה שוב לאחר מכן, ועל כן נשלל ממנה התואר "נסיכת דנמרק". כיום היא עדיין חיה ועובדת בדנמרק, ולה וליואכים יש משמורת משותפת על בניהם. ב-3 באוקטובר 2007 התארס יואכים עם מריה קבלייה. החתונה התקיימה ב-24 במאי 2008, יום השנה ה-73 לחתונתם של סבו וסבתו של יואכים, פרדריק התשיעי, מלך דנמרק ואינגריד, נסיכת שוודיה. לבני הזוג יש שני ילדים:
* הנריק, רוזן מונפזאט (נולד ב-4 במאי 2009)
* אתנה, רוזנת מונפזאט (נולדה 24 בינואר 2012)

==תואר==
בעת לידתו, קיבל יואכים את התואר . ב-29 באפריל 2008 הוסיפה אמו לתוארו ולתוארו של אחיו את התואר . תואר זה עובר בירושה לצאצאיהם. הוא אביר מסדר הפיל, ומחזיק בעוד תארים ועיטורים רבים ממדינות שונות באירופה ובעולם.

בספטמבר 2022, הודיעה המלכה שהחל מ-1 בינואר 2023, ישללו מילדיו של יואכים התארים 'הנסיך והנסיכה מדנמרק' כדי שיוכלו לחיות חיים עצמאיים ללא מחויבות לבית המלכות, והם יוכלו להשתמש רק בתארים 'הרוזן והרוזנת ממונפזאט'.

==אילן יוחסין==

==קישורים חיצוניים==

==הערות שוליים==

קטגוריה:נסיכים דנים
קטגוריה:אצולה דנית
קטגוריה:בית שלזוויג-הולשטיין-זונדרבורג-גליקסבורג
קטגוריה:מסדר כוכב רומניה
קטגוריה:אבירי מסדר הפיל
קטגוריה:דנים שנולדו ב-1969
שמורת חורשת יעלה

שמורת חורשת יעלה (בערביתː شجرة الكلب - שג'רת אל כלב) היא שמורת טבע בבקעת יבנאל המשתרעת על שטח בן 11.5 דונם, שהוכרזה ב-1 באפריל 1969. בשמורה חורשה ובה שמונה עצי שיזף מצוי עתיקים ומרשימים, שהשתמרו עקב קדושת המקום לתושבי האזור. בנוסף סביב העצים גדלים צמחי מעזבה וביניהם סרפד הכדורים, חלמית וחרדל לבן. בגבולה הצפוני של החורשה נובע מעיין עין יעלה. נחל יעלה יורד משמורת חורשת יעלה לשמורת נחל יבנאל.

האתר נקרא על שם יעל אשת חבר הקיני. בספר שופטים מסופר שמקום מושבו של חבר הקיני היה "אֵלוֹן בְּצַעֲנַנִּים [בצענים] אֲשֶׁר אֶת קֶדֶשׁ", ומספר חוקרים זיהו את המקום עם בקעת יבנאל ואת קדש עם חורבת קדש מזרחית לפוריה עילית<ref></ref>.

== קישורים חיצוניים ==
* [http://www.inature.info/wiki/שמורת_חורשת_יעלה שמורת חורשת יעלה], באתר טבע ונופים בישראל
* [http://www.mapa.co.il/מפה/אנציקלופדיה/3402 חורשת יעלה], באתר מפה

==הערות שוליים==

קטגוריה:הגליל התחתון: שמורות טבע
Sushi (שיר)

"Sushi" (בעברית: "סושי"; מעוצב: "SUSHI") הוא סינגל שהוקלט על ידי הזמרת הפינית אוולינה, בשיתוף הראפרים הפינים JVG. הסינגל יצא לאור ב-28 ביוני 2016, תחת חסותן של חברות התקליטים יוניברסל מיוזיק גרופ ואם-אייזי מיוזיק, כסינגל הרביעי מתוך אלבום הבכורה שלה, 24K. בדומה לרוב הסינגלים שיצאו מן האלבום, גם לסינגל הזה לא צילמה אוולינה ווידאו קליפ.

כשיצא לאור, הצליח הסינגל להיכנס היישר למקום השלישי במצעד הרשמי של פינלנד.

== רקע וכתיבה ==
אוולינה הודיעה ברשתות החברתיות כי הסינגל הרביעי מן האלבום עתיד לצאת לאור באמצע יוני 2016. לאחר מכן פרסמה בחשבון האינסטגרם שלה את עטיפת הסינגל, בה היא נראית כשהיא אוחזת בסושי בפיה. הרקע שחור כעטיפת אלבום הבכורה שלה, ובצד ניתן לראות את סמליל חברת ההקלטות שלה.

כיוון שלסינגל לא צולם ווידאו קליפ, הוחלט כי תצא הצצה מיוחדת שתתן אפשרות לשמוע את השיר במשך חצי דקה.

== מיקומי שיא ==
הסינגל זכה להצלחה רבה בפינלנד, ובשבוע הראשון לצאתו נכנס היישר אל המקום השלישי.

== קישורים חיצוניים ==

* [https://www.youtube.com/watch?v=TilNJFqLxzw הקלטת השיר Sushi] באתר יוטיוב

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי אוולינה
קטגוריה:שירים שנכתבו על ידי אוולינה
קטגוריה:שירים על מזון ושתייה
מריה קינסקי, רוזנת וכיניץ וטטאו

מריה קינסקי, רוזנת וכיניץ וטטאו (בגרמנית: Gräfin Kinsky von Wchinitz und Tettau; 14 באפריל 1940 – 21 באוגוסט 2021) הייתה רעייתו של הנס אדם השני, נסיך ליכטנשטיין.

==חיים==
מריה נולדה ב-14 באפריל 1940 בפראג, שהשתייכה אז לפרוטקטורט של בוהמיה ומוראביה אשר היה בפועל חלק מגרמניה הנאצית. אביה היה פרדיננד קרל קינסקי, רוזן וכיניץ וטטאו ואמה הייתה הנרייטה קרולינה, רוזנת לדבור-ויכלן. ב-1945, לקראת סוף מלחמת העולם השנייה נמלטו בני משפחתה מפראג והשתקעו בגרמניה. מריה התחנכה בבאדן-וירטמברג. היא בילתה תקופות בבריטניה ובצרפת, ולמדה אנגלית וצרפתית. היא עבדה כגרפיקאית עבור חברת הדפסה בעיר דכאו. ב-30 ביולי 1967 היא התחתנה עם בן דוד מדרגה שנייה שלה הנס אדם השני, נסיך ליכטנשטיין. הנישואים נערכו בקתדרלת סנט פלורנטין שבעיר ואדוץ. ב-1989 נפטר אביו של הנס, פרנץ יוזף השני, נסיך ליכטנשטיין והנס ירש ממנו את השלטון בליכטנשטיין.

==משפחתה==
מנישואיה להנס אדם יש למריה ארבעה ילדים:
* אלויס, נסיך הכתר של ליכטנשטיין (נולד ב-1968)
* מקסימיליאן, נסיך ליכטנשטיין (נולד ב-1969)
* קונסטנטין, נסיך ליכטנשטיין (נולד ב-1972)
* טטיאנה, נסיכת ליכטנשטיין (נולדה ב-1973)

==תואר==
מריה ירשה את התואר . לאחר נישואיה היא קיבלה את התואר .

נפטרה ב-21 באוגוסט 2021.

==קישורים חיצוניים==

* 

קטגוריה:ילידות 1940
קטגוריה:בית ליכטנשטיין
קטגוריה:נסיכות
קטגוריה:נפטרות ב-2021
הקריפטה הקיסרית

כנסיית קפוצ'ן
הקריפטה הקיסרית (בגרמנית: Kaisergruft) הוא חדר קבורה מתחת לכנסיית ומנזר קפוצ'ן בווינה, אוסטריה. הכנסייה נמצאת באינרה שטאדט ליד ההופבורג. 

את הרעיון לבניית הקריפטה, הגתה הקיסרית אנה מטירול, אשתו של מתיאס, קיסר האימפריה הרומית הקדושה, אשר רצתה מבנה קבורה מפואר לה ולבעלה. אבן הפינה הונחה ב-1618, אולם הבנייה לא נשלמה בחייהם. בשנת 1632 הושלמה הבנייה, ובשנה הבאה הועברו סרקופגים פשוטים המכילים את עצמותיהם של אנה ומתיאס לקריפטה. שימש כמקום הקבורה העיקרי של בני בית הבסבורג. 145 מבני הבסבורג קבורים בקריפטה, בתוספת כדים המכילים את לבותיהם ואת שרידי שריפתם של ארבעה נוספים. בקריפטה קבורים בין היתר 12 קיסרים ו-18 קיסריות. במהלך השנים נערכו שיפוצים רבים במבנה, כך שמרבית הסרקופגים המכילים את הגופות הועברו ממקומם מתישהו. חלק מהנזירים בכנסייה עדיין מטפלים בקריפטה. בשנת 2003 נעשה בה שיפוץ אחרון במסגרתו היא הפכה נגישה לנכים, והותקנו בה מערכות מיזוג כדי למנוע את הידרדרות מצבם של הסרקופגים. האדם האחרון שנקבר בקריפטה היה אוטו, נסיך הכתר של אוסטריה בשנת 2011.

==קישורים חיצוניים==

* 
<div style="direction: ltr;">
* [https://web.archive.org/web/20120716180631/http://www.kaisergruft.at/kaisergruft/gruft1.htm Official Website] (in German)
* [https://web.archive.org/web/20101004201420/http://www.kapuziner.org/oprov/niederlassungen/wien/index.php Online Capuchin Monastery in Vienna] (in German)
* [http://family.webshots.com/album/568392401avVYnd Picture from the cript—Br. Markus Mach OFM cap]
* [https://web.archive.org/web/20120316010338/http://homepage.univie.ac.at/estella.weiss-krejci/Antiquity.pdf Weiss-Krejci, E. Restless corpses. 'Secondary burial' in the Babenberg and Habsburg dynasties. Antiquity 75:769–780, 2001. Figures 4 and 6]
* [https://web.archive.org/web/20120316010433/http://homepage.univie.ac.at/estella.weiss-krejci/JSA.pdf Weiss-Krejci, E. Mortuary representations of the noble house. A cross-cultural comparison between collective tombs of the ancient Maya and dynastic Europe. Journal of Social Archaeology 4/3:368–404, 2004.]
</div>

קטגוריה:בית הבסבורג
קטגוריה:וינה: בתי קברות
קטגוריה:אירופה: בתי קברות מלכותיים
קטגוריה:אינרה שטאדט
קטגוריה:וינה: מבני דת
איסור משכב בהמה

איסור משכב בהמה הוא מצוות לא תעשה מן התורה, האוסרת קיום יחסי מין בין אדם לבהמה. איסור זה הוא חלק מאסורי עריות (יחסי מין אסורים), ועונש העובר עליו הוא סקילה. 

יש מהראשונים שהסתפקו האם איסור זה נכלל בשלוש העבירות החמורות, וחל עליו דין ייהרג ואל יעבור.

בתורה איסור זה מחולק לשני איסורים: איסור אחד לאדם הרובע בהמה, ואיסור שני לאשה הנרבעת על ידי בהמה. בהתאם לכך, בספרי המצוות נמנה איסור זה בשני לאווים נפרדים.

== מקור האיסור ==
בתורה נזכר איסור משכב בהמה בארבעה מקומות:
* (),
* (),
* ().
* ()

== עונש השוכב ==
עונש השוכב עם בהמה הוא בסקילה, אחת ממיתות בית דין, בתלמוד למדו דין זה מסמיכות הפסוק 'מכשפה לא תחיה' שדינה בסקילה לדין משכב בהמה.

=== עובר ירך אמו ===
התורה אוסרת להקרבה בהמה שנרבעה וקויימו בה יחסים על ידי אדם. אם הייתה הבהמה מעוברת, גם הוולד אסור בהקרבה, זאת גם לפי הדעה האומרת שהוא לא נחשב כחלק מגוף אמו, לפי דעתו של רבא, שכן הוא נהנה מהרביעה באופן נפרד.

=== לא נחשדו ישראל ===
הרמב"ם מרחיב על כך בהלכות איסורי ביאה, ובמסכת בבא מציעא, רב יוסף אוסר על אלמנה לגדל כלב מחשש שכזה. יחד עם זאת, מקובל להניח שבני ישראל אינם נחשדים במשכב בהמה וכי האיסור שלעיל נועד על מנת למנוע לשון הרע.

== ראו גם ==
* משכב בהמה

== הערות שוליים ==

קטגוריה:מצוות לא תעשה
קטגוריה:חייבי סקילה
קטגוריה:חייבי כרת
קטגוריה:חייבי חטאת
קטגוריה:בעלי חיים ביהדות
גלגו ענק חום

גלגו ענק חום (שם מדעי: Otolemur crassicaudatus) הוא מין של גלגו מסדרת הפרימטים. זהו המין הגדול במשפחתו.

== מאפיינים ==
הגלגו הוא קרוב רחוק של הלמורים השוכן ביערות אפריקה. אורכו 26–47 ס"מ, אורך הזנב 29–55 ס"מ ומשקלו 0.5-2 ק"ג. הוא בעל פרווה שעירה חומה ומעט אפורה וראש מגודל עם עיניים צהובות ובורקות. הכפות רגליים גדולות ונקיות משיער והזנב שעיר וארוך מאוד.

הגלגו חי ביערות שמסומליה וטנזניה עד לצפון דרום אפריקה. הוא שוכן בין ענפי העצים ויוצא לחפש מזון בלילות. הגלגו יכול לזנק למרחק גדול באופן משמעותי מאורך גופו לאורך ולגובה כשהוא מוצא מזון. הוא ניזון מפירות כמו פיקוס, בננה ופירות יער, זרעים שונים, פרחים, חרקים, חלזונות ואף מזוחלים קטנים. הוא לופת את הטרף בידיו ומוחץ אותו או מעביר אותו לפיו.

הגלגו הוא בעל חיים יחידאי - הזכרים טריטוריאליים ויתקפו מסיג גבול.

==תת-מינים==
* Otolemur crassicaudatus crassicaudatus
* Otolemur crassicaudatus kirkii

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1812
קטגוריה:טקסונים שתוארו בידי אטיין ז'ופרואה סנט-אילר
קטגוריה:גלגויים
קטגוריה:טנזניה: יונקים
קטגוריה:מוזמביק: יונקים
קטגוריה:אסוואטיני: יונקים
קטגוריה:בורונדי: יונקים
קטגוריה:דרום אפריקה: יונקים
גלגו ענק

גלגו ענק (שם מדעי: Otolemur) הוא סוג של פרימט אפריקני ממשפחת הגלגויים. בסוג זה 3 מינים.

פרימטים אלה הם פעילי לילה בעלי עניים גדולות ופרווה שעירה אפורה וחומה. הם משתמשים בזנבם הארוך והשעיר כדי לקפץ בין ענפי העצים ולמצוא לעצמם טרף. הם ניזונים מחרקים, חלזונות, עכבישים, ביצים, זוחלים קטנים ומגוון גם בכמה פירות כמו בננה ופיקוס.

הם יחידאים וטריטוריאליים במשך רוב הזמן, למעט בעונת הרבייה.

==מינים==
* גלגו ענק חום (Otolemur crassicaudatus)
* גלגו ענק כסוף (Otolemur monteiri)
* גלגו ענק צפוני (Otolemur garnettii)

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:גלגויים
הטריטוריות של ארצות הברית

מדינות ומחוזות פדרליים}} </div>]]
הטריטוריות של ארצות הברית (באנגלית: Territories of the United States) הן יחידות מינהליות תת-לאומיות שמפוקחות ישירות בידי הממשלה הפדרלית של ארצות הברית. שלא כמו במדינות ארצות הברית ושבטים אינדיאניים, שיש להם ריבונות לצד הממשלה הפדרלית, רק לטריטוריה אחת יש ריבונות. השטחים מסווגים בין אם הם "משולבים" (או "מאוחדים" כלומר, חלק מארצות הברית) ובין אם יש להם ממשלה "מאורגנת" על ידי חוק אורגני שהועבר על ידי הקונגרס של ארצות הברית. 

נכון לשנת 2018, לארצות הברית יש שישה-עשר שטחים בים הקריבי, בדרום האוקיינוס השקט, ובחלק המערבי של צפון האוקיינוס השקט. חמישה מהם מאוכלסים בתושבי קבע ומסווגים כשטחים "בלתי משולבים". אחד-עשר האחרים הם איים קטנים, אטולים, ושוניות ללא אוכלוסייה ילידה או קבועה. מבין האחד-עשר המוזכרים לעיל, רק אחד מסווג כשטח "משולב".

== טריטוריות מאורגנות מאוגדות ==

בשלבי ההקמה של ארצות הברית הוגדרו שטחים מיושבים כמאורגנים (בעלי מוסדות ממשל, שיפוט ואכיפה) ומאוחדים עם ארצות הברית של אמריקה, לפני שהוגדרו כמדינה. ישויות אלה יכלו להישאר במצב של טריטוריה מאורגנת מאוחדת בין עשרות שנים לשנים ספורות, בטרם חולקו או התקבלו כמדינות.

==ראו גם==
* אזורים מבודדים (ארצות הברית)

== קישורים חיצוניים ==

* [https://web.archive.org/web/20070617145659/http://www.doi.gov/oia/Firstpginfo/islandfactsheet.htm מידע על הטריטוריות]
* [https://web.archive.org/web/20110721034923/http://www.doi.gov/oia/Islandpages/political_types.htm הגדרת הממשל בטריטוריות]
* [https://harvardlawreview.org/2017/04/us-territories-introduction/ מבוא לנושא הטריטוריות], בית הספר למשפטים של אוניברסיטת הרווארד

*